หัวข้อรีวิวเผ็ชขนาดนี้! (ขออนุญาตใช้ศัพท์วัยรุ่นนะค้า) ที่ไม่ได้คิดเองแต่อ่านจากป้ายในร้านที่บอกว่า "ของดีไม่มีถูก ของอร่อยต้องรอ" ...ตาม Concept ของที่ร้านเลย เพราะราคาค่อนข้างสูงและต้องใช้เวลาในการรอ (แอบรู้สึกว่าอินดี้นิดๆเนาะ)

สำหรับสาขาในปั๊มปตท นี้ เป็นแบบ self service หรือการบริการตัวเองนั่นเอง จริงๆแล้วระบบนี้ไม่ค่อยมีให้เห็นมากนัก เพราะคนไทยมักจะชินกับการนั่งแล้วสั่งอาหาร แต่ที่นี่พอเข้ามานั่งปุ๊บพนักงานที่เคาน์เตอร์ตะโกนบอกเลยค่ะว่าเชิญสั่งอาหารที่เคาน์เตอร์นะคะ...

3 ขั้นตอนง่ายๆ
• สั่งอาหารและชำระเงิน
• รับเครื่องดื่ม
• รับอาหาร

เมนูเด็ดของที่ร้านก็คงไม่พ้นประเภทก๋วยเตี๋ยว เราก็เลยต้องสั่งจานดีจานเด็ดของที่ร้านเค้าซะหน่อย

- เย็นตาโฟเครื่องทรงแห้ง 90.-
สำหรับเส้นเราไม่ต้องเลือกมากนักเพราะที่นี่เสิร์ฟแต่เส้นใหญ่
แต่เราจะมีโอกาสเลือกก็ตรงความเผ็ดนี่หล่ะ มีให้เลือกถึง 3ระดับ
Non spicy = เด๊กเด็ก
Spicy = ใจเสาะ
Very spicy = รสเจ็บ
ทุกครั้งก็ยังจะใจเสาะเลยเลือกแบบกลางๆถือว่ากำลังดี ไม่เผ็ดและไม่จืดเกินไป รสชาตค่อนข้างเข้มข้น กลมกล่อมโดยไม่ต้องปรุงอะไรเพิ่มเลย

- ก๋วยเตี๋ยวต้มยำจริงๆ 100.-
ระดับความเผ็ดไม่ต้องเลือก พริก 3เม็ดเจ็บๆจัดไป ถือว่าไม่ให้เผ็ดมากซะจนทานไม่ได้ เครื่องที่เสิร์ฟมาให้ค่อนข้างแน่นสมราคาเค้าล่ะ

- ข้อไก่ทอด 150.-
จานนี้ขอแนะนำเลยค่ะ กรอบๆทานเพลิน ไม่จิ้มน้ำจิ้มก็อร่อยอีกแบบแต่ถ้าจะจิ้มก็อร่อยไม่แพ้กัน